Aruna Sankaranarayanan
safincrazy@gmail.com
Hogyan léphetek a Robotok játékban?
Kelemen Gábor
kelemeng at gnome dot hu 2014.
Úr Balázs
ur.balazs at fsf dot hu 2014, 2015, 2021.

# Különböző lépések a Robotok játékban

A Robotok játékban a nyolc irány egyikébe léphet, várakozhat a robotokra, vagy teleportálhat. Az ellenséges robotok és a fő karakter felváltva lépnek. Vagyis minden lépése után az ellenséges robotok megpróbálnak úgy lépni, hogy egyre közelebb kerüljenek Önhöz.

# Alapvető lépések

Egy körben bármely szomszédos mezőre léphet, akár átlósan is.

# Várakozás

Maradhat egy helyben és várakozhat a robotokra, hogy befejezzék az összes lépésüket. Ez nem ajánlatos, hacsak nincs nagyon kevés robot, és teljesen biztos abban, hogy mindegyik el fog pusztulni, mielőtt elérnék Önt.

# Teleportálás egy eltérő helyre

Ha nincs lehetséges lépés, vagy szeretne egy ugrást végrehajtani a táblán a mezőről mezőre lépés helyett, akkor teleportálhat. Két típusú teleport érhető el.

## Biztonságos teleportok

A biztonságos teleportok a fő karaktert egy olyan helyre viszik, amely biztonságos az ellenséges robotoktól. Minden játékban csak néhány biztonságos teleport engedélyezett.

## Véletlenszerű teleportok

A véletlenszerű teleportok használatával olyan véletlenszerű helyekre teleportálhat, amelyek vagy biztonságosak, vagy nem. A játék során annyi véletlenszerű teleportot használhat, amennyit csak akar.